**Előterjesztés a Képviselő-testület**

**2016. július 11-én tartandó ülésének 3. napirendi pontjához**

**a Nemzeti Szabadidős – Egészség Sportpark Programban való részvételről**

**Tisztelt Képviselő-testület!**

Önkormányzatunknak lehetősége van benyújtani pályázatát a NEMZETI FEJLESZTÉSI MINISZTÉRIUM által meghirdetett Nemzeti Szabadidős – Egészség Sportpark Programban való részvételre, **Sportparkok és futókör kialakítására.**

A következő létesítmények megvalósítására szeretnénk támogatást kérni:

1. **1 db D típusú SPORTPARK** kialakítására, amelynek minimális alapterülete 150 m2, talajburkolata gumi, a minimálisan telepítésre kerülő eszközszám 15 db. A megvalósítás tervezett helyszíne: Piliscsév, Kesztölci utca hrsz.: **1340/1**
2. **1 db 400 méteres FUTÓKÖR** kialakítására. A megvalósítás tervezett helyszíne: Piliscsév, Kesztölci utca hrsz.: **1340/1** A Futókör elhelyezésére szolgáló **ingatlan** azonos az igényelt sportpark helyszínével. A Futókört ugyanazon helyrajzi számon, de nem a Sportpark körül, hanem a Sportpark mellett elhelyezkedő futballpálya körül szeretnénk kialakítani. A futókör megvalósításához önkormányzatunk önerő megfizetésére kötelezettséget vállal. A vállalt **önerő mértéke egymillió Ft + ÁFA.**
3. 1 db **C típusú SPORTPARK** kialakítására, amelynek minimális alapterülete 90 m2, talajburkolata gumi, a minimálisan telepítésre kerülő eszközszám 8 db. A megvalósítás tervezett helyszíne: Piliscsév, Jubileum tér 1. Hrsz.: **280/2 (óvoda)**

A tervezett fejlesztés helyszínéül választott ingatlanok Piliscsév község Önkormányzatának kizárólagos tulajdonában vannak.

A tulajdonjogi kérdéseken túl a **fejlesztés helyszínéül szolgáló ingatlanok** megfelelnek **a következő feltételeknek** is:

1. **Megfelelő** **telekterület** rendelkezésre áll mindkét választott sportpark megvalósításához (a kiválasztott sportparkok típusához igazodó, az útmutató előírásának megfelelő 150 ill. 90 nm2).
2. A **terep- és környezeti viszonyok** **műszakilag, geológiailag alkalmasak a létesítmények megvalósításához.** Mindkét terület sík, semmi sem veszélyezteti a létesítmények későbbi üzemeltetését és használatát, a helyszínek az irányadó jogszabályi rendelkezéseknek megfelelnek.
3. Önkormányzatunk vállalja, hogy a szükséges munkálatok megkezdéséhez megfelelő állapotban bocsátja rendelkezésre az ingatlanokat, szükség esetén, saját költségen elvégezteti a tereprendezési munkálatokat. Továbbá vállaljuk önerőből (saját költségen, a Program keretében nem elszámolható kiadásként) saját kivitelezésben a kültéri sportpark, illetve a futókör **akadálymentes megközelíthet**ő**ségéhez** szükséges eszközök/felépítmények megvalósítását és azok karbantartását az **öt éves fenntartási időszak** végéig.
4. A sportpark létesítése és használata **harmadik személy** hozzájárulásától, jóváhagyásától, engedélyétől nem függ.
5. **Vállaljuk a sportpark funkció szerinti fenntartását, karbantartását**, **üzemeltetését** – biztosítva a sportpark ingyenes, bárki általi, korlátozás nélküli használatát, illetve az eszközök őrzését, karbantartását is – az átadásától számított **5 éves id**ő**tartamig**.
6. Kötelezettséget vállalunk arra is, hogy az ingatlan, amelyen a sportpark létesül, a fejlesztés átadásától számított 5 éves fenntartási időtartamon belül nem osztható meg, az ingatlan és a sportpark fejlesztés eredménye, annak tárgyai nem terhelhetők meg és nem idegeníthetők el, azokon olyan változtatást, amely a sportpark használatát hátrányosan befolyásolja, nem végzünk, és nem teszünk lehetővé.

**Határozati javaslat**

**Piliscsév Község Önkormányzat**

**Képviselő-testületének …..../2016.(VII.11.) határozata**

**a Nemzeti Szabadidős – Egészség Sportpark Programban való részvételről,**

**pályázat benyújtásáról**

Piliscsév Község Önkormányzatának Képviselő-testülete benyújtja pályázatát a Nemzeti Fejlesztési Minisztérium által meghirdetett Nemzeti Szabadidős – Egészség Sportpark Programban való részvételre, Sportparkok és Futókör kialakítására.

A következő létesítmények megvalósítására szeretne támogatást igényelni:

1. 1 db D típusú Sportpark kialakítására, amelynek minimális alapterülete 150 m2, talajburkolata gumi, a minimálisan telepítésre kerülő eszközszám 15 db. A megvalósítás tervezett helyszíne: Piliscsév, Kesztölci utca hrsz.: 1340/1
2. 1 db 400 méteres Futókör kialakítására. A megvalósítás tervezett helyszíne: Piliscsév, Kesztölci utca hrsz.: 1340/1 A Futókör elhelyezésére szolgáló ingatlan azonos az igényelt sportpark helyszínével. A Futókört ugyanazon helyrajzi számon, de nem a Sportpark körül, hanem a Sportpark mellett elhelyezkedő futballpálya körül szeretnénk kialakítani. A futókör megvalósításához önkormányzatunk önerő megfizetésére kötelezettséget vállal. A vállalt önerő mértéke egymillió Ft + ÁFA.
3. 1 db C típusú Sportpark kialakítására, amelynek minimális alapterülete 90 m2, talajburkolata gumi, a minimálisan telepítésre kerülő eszközszám 8 db. A megvalósítás tervezett helyszíne: Piliscsév, Jubileum tér 1. Hrsz.: 280/2 (óvoda)

A tervezett fejlesztés helyszínéül választott ingatlanok Piliscsév község Önkormányzatának kizárólagos tulajdonában vannak, az kiírásban szereplő feltételeknek megfelelnek.

Felelős: Kosztkáné Rokolya Bernadett polgármester

Határidő: azonnal

Piliscsév, 2016. július 6.

Kosztkáné Rokolya Bernadett

polgármester